
Općinsko vijeće
KLASA: 024-02/26-01/21
URBROJ: 2133-7-03/1-26-1
Cetingrad, 30. rujan 2026. godine

Na temelju članka 28. Ustavnog zakona o pravima nacionalnih manjina („Narodne novine” br. 155/02, 47/10, 80/10 i 93/11), članka 4. Pravilnika o naknadi troškova i nagradi za rad članovima vijeća i predstavnicima nacionalnih manjina („Narodne novine” br. 8/24) i članka 30. Statuta Općine Cetingrad (“Glasnik Karlovačke županije br. 11/21 i 36a/21), Općinsko vijeće Općine Cetingrad, na 10. sjednici održanoj 30. rujna 2026. godine, donijelo je

O D L U K U
o visini sredstava za financiranje Vijeća bošnjačke nacionalne manjine Općine Cetingrad za 2026. godinu

Članak 1.

Ovom Odlukom uređuje se visina sredstava za financiranje rada i programa Vijeća bošnjačke nacionalne manjine Općine Cetingrad, te visina naknade troškova i nagrada predsjedniku, zamjeniku predsjednika i članovima Vijeća bošnjačke  nacionalne manjine Općine Cetingrad, koja se osiguravaju u proračunu Općine Cetingrad.

Članak 2.

Vijeću bošnjačke nacionalne manjine Općine Cetingrad, za rad i provođenje programa vijeća, osiguravaju se sredstva u proračunu Općine Cetingrad u visini od 1.500,00 eura godišnje.

Članak 3.

(1) Predsjednik Vijeća nacionalne manjine, zamjenik predsjednika Vijeća i članovi Vijeća nacionalne manjine ostvaruju pravo na mjesečnu nagradu.
(2) Ukupan mjesečni iznos sredstava za nagrade predsjedniku Vijeća, zamjeniku predsjednika Vijeća i članovima Vijeća bošnjačke nacionalne manjine Općine Cetingrad iznosi 42,00 eura.
(3) Iznos mjesečne nagrade predsjedniku Vijeća, zamjeniku predsjednika Vijeća i ostalim članovima Vijeća određuje Vijeće nacionalne manjine odlukom.

Članak 4.

Financijska sredstva predviđena ovom Odlukom osigurati će se u Proračunu Općine Cetingrad za 2026. godinu.

Članak 5.

Ova Odluka stupa na snagu osmog dana od dana objave u „Glasniku Karlovačke županije“.






           Predsjednik
       Općinskog vijeća

________________________
         Franjo Cindrić                                                                

